Tagi, ɛeqlaɣ taɣect-is, ssneɣ-t. D zayna at h, i la-yetdekkiren tethuzzu wissen d mmi-s neɣ d yelli-s, wellah ma zriɣ!. Dɣa d lewhayem di zayna-agi deg wasmi t-sneɣ aceḥal n leɛwamagi yella nettat tetdekkir, daymen tethuzzu, daymen tesɛa llfan di dduḥ, deg waasmi i as d-cfiɣ, ama deg yiḍ ama deg wass, deg umezwaru ar aneggaru useggas, daymen tesɛa di dduḥ iwumi ara t-tɣenni: Ay aneznaz, ay iḍes, wissen ma d yiwen n llufan kan i yugin ad yimɣur, neɣ tettarew mkul aggur, neɣ amek? lḥasun almi ula d leɣna-s yuɣal yetwaḥsab di tsusmi, am tsirt la-yẓaḍen, am webziz la-yezenzunen, am tagent-agi neɣ d arzeẓ i la-yzehren sennig uqarru-iw cɣel n tumubilnni igenni. Dayen i ass-nniɣ tamurt s lekmal terɣa, tessusem, teṭṭes.